Tykkimäki (huvipuisto)

thumb|Tykkimäen sisäänkäynti. Tykkimäki on Kouvolassa, Kymenlaaksossa, Salpausselän mäellä sijaitseva huvipuisto. Huvipuiston perusti Lasten Päivän Säätiö. Se avattiin 17. toukokuuta 1986. Tykkimäellä on kolmisenkymmentä erilaista suurta ja pientä laitetta, kuten mäkeen rakennettu vesiliukurata, vapaapudotustorni Horisontti, yllätysten talo, autorata sekä vuoristorata nimeltään Idän pikajuna. Huvipuistosta löytyy runsaasti myös lastenlaitteita ja Mukkelis Makkelis -niminen sisäleikkipuisto. Tykkimäellä on lisäksi muita kohteita: huvipuistopelejä, matkamuistomyymälä, ruokakioskeja, ravintola ja ulkonäyttämö, jossa esiintyy kesällä huvipuiston aukioloaikana erilaisia esiintyjiä. Keskikesällä alueella on myös kotieläimiä. Huvipuiston vanhin laite on Heppakaruselli, joka tiettävästi on rakennettu 1930-luvulla Hollannissa. Karusellin puuhevosten muoto ja valmistustapa antavat viitteitä siitä, että ne olisivat noin 50 vuotta itse karusellia vanhempia ja kuuluneet alun perin johonkin toiseen karuselliin. Lasten Päivän Säätiön aikana moni Linnanmäeltä poistunut laite löysi tiensä Tykkimäelle. Esimerkiksi Enterprise, joka oli yksi puiston suosituimmista laitteista, tuli alun perin Linnanmäelle vuonna 1975. ==Tykkimäen vaiheet== Keväällä 2000 huvipuiston toiminta yhtiöitettiin omaksi yhtiökseen nimelle Tykkimäen vapaa-aikakeskus Oy. Yhtiön osakkaina olivat Kouvolan kaupunki, Lasten Päivän Säätiö, Kymen Seudun Osuuskauppa ja Kouvolan seudun kuntayhtymä. Syksyllä 2005 säätiö ja kuntayhtymä myivät osakkeensa Osuuskaupalle ja Cannon Hill Holding Oy:lle. Vuosina 1987–2005 alueella toimi myös terraario, joka oli Suomen suurin matelijanäyttely. Terraarion tilalle tuli nimikko maskotin pikaruokaravintola Kustiburger. Linnanmäeltä Tykkimäelle siirrettiin vuonna 2007 Kouvola-pyörä (ent. Helsinki-pyörä). Vuonna 2009 uutena ostettu Star Flyer -ketjukaruselli oli Suomen korkein huvipuistolaite ennen Linnanmäen Kingi-vapaapudotustornia ja Powerparkin Dragon Tower -tornia (molemmat ovat 75 metriä korkeita ja tämän vuoksi jakavat Suomen korkeimman laitteen tittelin). Star Flyerin korkeus on 72 metriä ja huippunopeus lähes 70 km/h. Laite maksoi Tykkimäelle noin 1,1 miljoonaa euroa. Kesän 2012 uutuus Tykkimäellä oli Loop Fighter, joka saavuttaa jopa 4,5 G:n voiman. Se on Pohjoismaiden ainoa vastaava laite, ja muuallakin Euroopassa ne ovat harvinaisia. Toisena vuoden 2012 uutuutena Huvilavetilla esitettiin kesäteatteria. Kuusankosken teatterin esityksessä seikkaili Tohtori Sykerö. Tykkimäen vuoden 2013 uutuus on Atreenalin- seikkailupuisto, jossa on erilaisia kiipeilyratoja. Vuonna 2014 Tykkimäki teki kaikkien aikojen suurimman investointinsa avaamalla huvipuiston ja camping- alueen yhteyteen uuden vesipuiston, Tykkimäki Aquaparkin. Siellä on viisi isoa vesiliukua, vesileikkiallas, kahluuallas sekä aikuisten täyspitkä uima-allas. Alueelta löytyy myös ravintola Loiske ja rantakioski. Syyskuussa 2023 alueen siluetista katosi osa Tykkimäen historiaa, kun huvipuiston ensimmäinen laite Taifun purettiin.https://www.kouvolansanomat.fi/paikalliset/6227270 Laitteen oli valmistanut saksalainen HUSS Maschinenfabrik, ja se oli puiston yksi suosituimmista laitteista.https://huvipuistoblogi.fi/2018/06/taifun-tykkimaki/ Horisontti oli kesän 2024 uutuuslaite Tykkimäellä. Laite rakennettiin entisen Taifunin paikalle. Laitteessa on kaksi erilaista ajo-ohjelmaa: rauhallinen maisema-ajo ja vapaapudotus. Horisontti on 38 metriä korkea. Maisema-ajossa laitteen pituusraja on 100 senttiä ja vapaapudotuksessa 120 senttiä. Laitteen kyytiin mahtuu 16 henkilöä. Horisontti on Suomen viidenneksi korkein huvipuiston käytössä oleva vapaapudotustorni. ==Tykkimäki-nimen historiaa== Nimi Tykkimäki tulee tykkipattereista, jotka 28. kesäkuuta 1789 asetettiin mäen rinteeseen tukemaan suomalais-ruotsalaisen sotajoukon hyökkäystä Utin kankaalla puolustusryhmityksessään odottavia venäläisiä vastaan. Ruotsalaisia johti kuningas Kustaa III, ja venäläisten komentajana toimi kenraalimajuri Ivan Grigorjevitj von Reck. Kummallakin puolella oli noin 4 000 sotilasta. Kustaan joukot asettuivat aamuneljältä jonoryhmitykseen Lappeenrannan-tien varteen siten, että Armfeltin johdolla kärjessä hyökkäävä suomalainen jääkäripataljoona oli Tykkimäen tasalla. Alamäkeen hyökänneet suomalais- ruotsalaiset joukot pakottivat neljä tuntia kestäneissä taisteluissa venäläiset perääntymään.Sakari Viinikainen: Viinikaisen vinkit – tätä et tiennyt Kouvolasta, Vartti Kouvola 12.6.2013, s. 6 ==Laiteluettelo== * Autorata, 1986, valmistaja Claudio Sartori (Italia) * Calypso, 1986, valmistaja Schwarzkopf (Saksa) * Väärinpäintalo, 1986 * Heppakaruselli, 1987, valmistaja Melle L'Autopede Gent Gand. * Pilvenpyörä, 1988, valmistaja Frank Hrubetz. * Satujuna, 1988, valmistaja Zamperla (Italia) * Idän pikajuna, 1989, valmistaja Mack (Saksa) * Kustirata, 1990, valmistaja Vekoma (Hollanti) * Kymenraitti, 1992 * Jummi Jammi, 1990-luvun alku, valmistaja Zamperla (Italia) * Keinukaruselli, 1996, valmistaja Zamperla (Italia) * Valasveneet, 1997, valmistaja Barbieri (Italia) * Pump Pump, 2000, valmistaja Zamperla (Italia) * Lasten eläinfarmi, 2000 * Vesiliukurata, 2001 * Kummitusjuna, 2002, valmistaja Rex Studios (Englanti) ja C&S; (Italia) * Mini-Teekupit, 2003, valmistaja Modern Products (Englanti) * Safari, 2003. Valmistaja Manorplan Leisures (Englanti) * Torni, 2003 * Meteoriitti, 2004, valmistaja Modern Products (Englanti) * Trombi, 2005, valmistaja Zamperla (Italia) * Kouvola-pyörä, 2007 * Star Flyer, 2009, valmistaja Funtime (Itävalta) * Riemuralli, 2009, valmistaja Sartori (italia) * Loop Fighter, 2012, valmistaja Technical Park (Italia) * Kouvolan Lakritsi Cinema 5D, 2016 * Endeavour, 2018, valmistaja Zamperla (Italia) * Horisontti, 2024, valmistaja SBF Visa Group (Italia) Tiedosto:Calypso, Tykkimäki.JPG|Calypso 1986– Tiedosto:Keinukaruselli, Tykkimäki.JPG|Keinukaruselli 1996– Tiedosto:Kouvola, Finland - panoramio.jpg|Vesiliukumäki 2001– Tiedosto:Trombi, Tykkimäki.JPG|Trombi 2005– Tiedosto:Kouvola-pyörä.JPG|Kouvola-pyörä 2007– Tiedosto:Star Flyer, Tykkimäki.JPG|Star Flyer 2009– === Aktiviteetit === *Ankkalampi *Onnenpyörä *Minigolf, 2019 *Kustipeli *Block Buster *Ammunta *Ice ball *Minikoris *Narunveto *Atrenaliini, 2013 *Minimaatila *Seikkailumaa *Mukkelismakkelis, 2010 === Poistuneet laitteet === * Round Up, 1986–2002, valmistaja Hrubetz, laite siirretty Nokkakiveen, sen korvasi Torni * Disco Jet, 1995–1998, sen korvasi Enterprise * Sokkelo, 1986–2001, purettiin kummitusjunan tieltä * Törmäilyveneet, 1991–2001, purettiin kauden 2001 jälkeen * Minicars, vuoteen 2002, muutettu Traktorifarmiksi * Orbit Cars, vuoteen 2003, valmistaja Tornado International, tilalle siirrettiin puiston toisesta nurkasta Teekuppikaruselli * Pomppupatja, vuoteen 2004, meni rikki * Naurutalo, 1986–2005, muutettiin varastotilaksi * Erilaiset pomppulinnat * Terraario, 1987–2006 * Cortina-Jet, 1988–2006, valmistaja Schwarzkopf, nyt Nokkakivessä * Hully Gully, 1986–2008 Valmistaja Claudio Sartori, Italia, nyt Nokkakivessä * UFO-ukot, 1998–2011, siirrettiin Wasalandiaan * Suihkio, 1986–2011, valmistaja Kaspar Klaus (Italia), romutettiin, tilalle tuli Loop Fighter. * Mysteerio, 1997–2015, tilalle avattiin Kouvolan Lakritsi Cinema 5D * Enterprise, 1999–2017, valmistaja Schwarzkopf (Saksa), Endeavour korvaa ikääntyneen laitteen *Traktorifarmi, 2003–2014, traktorit siirrettiin liikenneraitille. *Taifun, 1986–2023, valmistaja Huss Maschinenfabrik (Saksa), tilalle tuli Horisontti Tiedosto:Suihkio, Tykkimäki.JPG|Suihkio 1986–2011 Tiedosto:Enterprise, Tykkimäki.JPG|Enterprise 1999–2017 Tiedosto:Taifun, Tykkimäki.JPG|Taifun 1986–2023 ==Muuta== Tykkimäelle on vuosien varrella siirtynyt monia laitteita Linnanmäeltä: Enterprise, Pilvenpyörä, Kouvola-pyörä (Linnanmäellä ennen Helsinki-pyörä) ja Mysteerio (Linnanmäellä ennen Salaisuuksien Talo, siirtyi supistettuna versiona Tykkimäelle). == Lähteet == == Aiheesta muualla == *Tykkimäen kotisivut *Tykkimäen esittely Huvipuisto.net-sivustolla *Tykkimäen esittely Huvipuistoblogi.fi-sivustolla *Tykkimäen esittely Huvipuistokeidas- sivustolla Luokka:Suomen huvipuistot Luokka:Kouvolan rakennukset ja rakennelmat